OpenLLM-France/wikimedia huggingface dataset:
# Chantal

Chantal és una pel·lícula estatunidenca dirigida per Tony Marsiglia i estrenada el 2007. El mateix Tony Marsiglia actua a la pel·lícula. La pel·lícula va ser rodada a i al voltant de l'àrea de Los Angeles.

## Argument

Chantal (Misty Mundae) és una jove ingènua i innocent de l'American Heartland que arriba a Hollywood, Califòrnia, per fer realitat el seu somni d'esdevenir una actriu rica i famosa. Gairebé immediatament, Chantal comença a caure víctima dels baixos fons de Los Angeles. Després de llogar una mala habitació, Chantal aconsegueix robar en un parc local, llavors cau presa d'un sòrdid fotògraf femella que la força per actuar en pornografia. Tracta amb directors de mala fama que volen el seu cos més que el seu talent com a actriu, un bavós director d'hotel i més. Finalment Chantal coneix Tracy, una prostituta que l'ajuda en el costat perillós i cruel de la vida de Hollywood. Tanmateix, Chantal, que és massa innocent i ingènua per gestionar la seva vida nova, a poc a poc cau cap a l'abisme, mai capaç de tirar enrere.

## Repartiment

* Misty Mundae: Chantal
* Julian Wells: Tracy
* Andrea Davis: Lisa
* Darian Caine: Victoria
* Julie Strain: una model
* Lizzy Strain: una model
* Shelly Jones: un fotògraf
* Casey Jones: un fotògraf
* Anthony Newhall
* Crystal Keith
* Chris D. Nebe
* Tony Marsiglia
* Patrick Leggett
* Wayne Edward Sherwood
* Louis G. Villaescusa
* Ward Boult

## Referències

* ↑ «Chantal». ImdB.

## Enllaços externs

* A eccentric Arxivat 2011-03-17 a Wayback Machine. (anglès)
# Alfred Parés i Bertran

Alfred Parés i Bertran (Olot, 25 de juliol de 1945) és un antic futbolista català de les dècades de 1960 i 1970.

## Trajectòria

Jugava a la posició d'extrem dret. Es formà a la UE Olot, i amb 17 anys ja va debutar al primer equip. La temporada 1966-67 fa una gran campanya a Tercera Divisió, on es proclama campió. La temporada següent ingressa al RCD Espanyol, on jugà fins 1971, amb 19 partits jugats a Primera, i una temporada cedit a la UE Sant Andreu. Posteriorment jugà tres temporades a l'Hèrcules CF i una al Gimnàstic de Tarragona (1974-75).

## Referències

* 1 2 «Nuestro personaje». Mundo Deportivo, 20-03-1969. [Consulta: 7 setembre 2016].
* 1 2 3 «Alfred Parés Bertran». Gran Enciclopèdia Catalana, 28-02-2014. [Consulta: 7 setembre 2016].
* 1 2 «Alfredo Parés, l'extrem que vincula l'Olot i l'Hércules». UE Olot, 21-11-2014. [Consulta: 7 setembre 2016].
* ↑ «Un equip de traca i mocador». Diari de Girona, 20-02-2014. [Consulta: 7 setembre 2016].

## Enllaços externs

* Perfil a BDFutbol
# NLI

NLI té els següents significats:
* Biblioteca Nacional d'Irlanda (del seu nom en anglès National Library of Ireland), biblioteca nacional d'Irlanda
* Biblioteca Nacional d'Israel (del seu nom en anglès National Library of Israel), biblioteca nacional d'Israel
# Perdigó

Els perdigons són un tipus de projectils de la munició d'escopeta consistent en petites boles de plom o un altre metall. Aquestes quan es realitza el tret surten del canó dispersant-se, permetent impactar més fàcilment al blanc a curta distància.

## Perdigons d'acer

Existeixen regulacions que, per a la protecció de fauna de les zones humides, han prohibit l'ús de perdigons de plom, substituïts pel perdigons d'acer.
L'acer té un pes específic menor llavors per al mateix diàmetre de perdigó el pes serà menor. Això també fa que la resistència de l'aire sigui major i tingui un comportament del tret diferent. Un problema és el major perill que comporten, ja que l'acer és molt menys mal·leable que el plom, i hi ha més possibilitats d'impactar i danyar quelcom que no sigui l'objectiu.
Es diu que les escopetes antigues tenen canons que no poden suportar les càrregues de disparar perdigons d'acer. Però amb certes adaptacions molts dels dissenys antics poden ser utilitzats també amb cartutxos amb perdigons d'acer.. Això però cal que ho comprovi i certifiqui un armer qualificat.

## Calibres i tipologies comunes

PERDIGONS :
| N° | Ø (mm) | grams |
| 14 | 1.1 | 0.011 |
| 13 | 1.3 | 0.017 |
| 12 | 1.5 | 0.02 |
| 11 | 1.7 | 0.029 |
| 10 | 1.9 | 0.04 |
| 9 | 2.1 | 0.047 |
| 8 | 2.3 | 0.071 |
| 7 | 2.5 | 0.091 |
| 6 | 2.7 | 0.116 |
| 5 | 2.9 | 0.144 |
| 4 | 3.1 | 0.174 |
| 3 | 3.3 | 0.2 |
| 2 | 3.5 | 0.25 |
| 1 | 3.7 | 0.298 |
| 0 | 3.9 | 0.35 |
POSTES :
| N° | Ø (mm) | grams |
| 11/0 | 8.6 | 3.716 |
| 10/0 | 8.1 | 2.992 |
| 9/0 | 7.4 | 2.34 |
| 8/0 | 6.9 | 1.837 |
| 7/0 | 6.2 | 1.393 |
| 6/0 | 5.6 | 1.026 |
| 5/0 | 5.0 | 0.73 |
| 4/0 | 4.5 | 0.553 |
| 3/0 | 4.3 | 0.467 |
| 2/0 | 4.1 | 0.404 |
| 1/0 | NO EXISTEIX | NO EXISTEIX |

## Vegeu també

* Cartutx d'escopeta
* Cartutx (armes de foc)
* Escopeta
* Caça
* Calibre (cartutx)

## Referències

* ↑ Termcat. Diccionari de Tir olimpic. 1a ed.. Barcelona: Enciclopèdia Catalana, 1991. ISBN 84-7739-232-3 [Consulta: 15 abril 2014].
* R. Cadiou, Alfonso R., Armes de Foc , Milà, Mondadori, 1978.
* Musciarelli L., Diccionari de les Armes , Milà, Oscar Mondadori, 1978.
# Natnael Tesfatsion

Natnael Tesfatsion (Asmara, 23 de maig de 1999) és un ciclista eritreu, professional des del 2019. Actualment corre a l'equip Lidl-Trek. En el seu palmarès destaquen dues victòries finals al Tour de Rwanda, el 2020 i 2022.

## Palmarès

* 2019
** Campió d'Eritrea en ruta sub-23
* 2020
** 1r al Tour de Rwanda i vencedor d'una etapa
** Vencedor d'una etapa a la Tropicale Amissa Bongo
** Vencedor d'una etapa al Tour Bitwa Warszawska 1920
* 2022
** 1r al Tour de Rwanda
** Vencedor d'una etapa a l'Adriatica Ionica Race
* 2024
** Campió d'Eritrea en ruta

### Resultats al Giro d'Itàlia

* 2021. 92è de la classificació general
* 2022. Abandona (16a etapa)
* 2023. No surt (11a etapa)

## Referències

* ↑ «Trek–Segafredo». UCI. [Consulta: 12 gener 2023].
* ↑ Clément Labat-Gest. «Transfert - Trek-Segafredo recrute Natnael Tesfatsion jusqu'en 2024», 14-10-2022.
* ↑ «Tesfatsion se proclama campeón de la Vuelta a Ruanda» (en castellà), 27-02-2022. [Consulta: 1r març 2022].

## Enllaços externs

* Natnael Tesfatsion a ProCyclingStats
# Nacafita

La nacafita és un mineral de la classe dels fosfats. Rep el seu nom de la seva composició química.

## Característiques

La nacafita és un fosfat de fórmula química Na₂Ca(PO₄)F. Va ser aprovada com a espècie vàlida per l'Associació Mineralògica Internacional l'any 1979. Cristal·litza en el sistema monoclínic. La seva duresa a l'escala de Mohs és 3.
Segons la classificació de Nickel-Strunz, la nacafita pertany a «08.BO: Fosfats, etc. amb anions addicionals, sense H₂O, només amb cations de mida gran, (OH, etc.):RO₄ sobre 1:1» juntament amb els següents minerals: preisingerita, petitjeanita, schumacherita, atelestita, hechtsbergita, smrkovecita, kombatita, sahlinita, heneuïta, nefedovita, kuznetsovita, artsmithita i schlegelita.

## Formació i jaciments

Va ser descoberta l'any 1979 al mont Rasvumchorr, al massís de Khibini, (óblast de Múrmansk, Rússia). També ha estat descrita a altres indrets de l'óblast de Múrmansk, com el massís de Lovozero.

## Referències

* ↑ «Nacaphite» (en anglès). Mindat. [Consulta: 8 setembre 2016].
# Nabórnie Siressi

Nabórnie Siressi (en rus: Наборные Сыреси) és un poble de la República de Mordòvia, a Rússia, segons el cens del 2010 tenia 207 habitants, pertany al municipi de Kozlovka.

## Referències

* ↑ И. К. Инжеватов. Топонимический словарь Мордовской АССР. Мордовское книжное издательство, 1987.
# Nabí

«Nabí» té aquests significats:
* Nabí, mot hebreu i àrab que significa ‘profeta’ (vegeu Profetes en l'islam).
* Nabí, nom d'una obra poètica de Josep Carner.
* Els Nabís, cercle d'artistes postimpressionistes de París de la dècada del 1890.

## Vegeu també

* Nabis, rei d'Esparta
# Múscul mentonià

El múscul mentonià o múscul borla del mentó (musculus mentalis) és un múscul de la cara. Està situat a la barbeta, en l'espai triangular que delimita el múscul quadrat del mentó a banda i banda de la línia mitjana, entre la part superior de la símfisi i l'eminència mentoniana. És parell, petit i conoide.
S'insereix, per la part superior, en el maxil·lar inferior, per sota de les eminències incisives i la canina, sota les genives; per baix, en la pell del mentó.
Està innervat pel setè parell cranial o nervi facial. La seva acció: arrufar la pell de la barbeta i elevar el llavi inferior.

## Notes

* ↑ Segons el TermCat, múscul mentonià és la denominació principal (d'acord també amb la denominació de la Terminologia Anatomica) i considera una sinonímia complementària, el múscul borla del mentó. Vegeu TERMCAT, Centre de Terminologia. Diccionari d'anatomia. Barcelona: Fundació Barcelona, 1993, 435 p. (Diccionaris terminològics) ISBN 84-88169-06-X
* ↑ El Diccionari enciclopèdic de medicina només recull la denominació múscul borla del mentó.

## Referències

* 1 2 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 19 gener 2014].
    Aquest article incorpora text de l'edició de l'Anatomia de Gray en domini públic.

## Imatges

* El múscul mentonià apareix a l'esquerre (encerclat en vermell).
* Posició del múscul (en vermell).
* Acció del múscul mentonià.

## Enllaços externs

* LUC men
* -1469382576 al GPnotebook
* Mentalis+muscle al Diccionari d'eMedicine
# Múscul oblic inferior del cap

El múscul oblic inferior del cap (musculus oblic capitis inferior) o múscul oblic major del cap, és un múscul que forma part del triangle suboccipital del coll i està envoltat pel nervi occipital major. S'origina en l'apòfisi espinosa de l'axis i s'insereix en la superfície posteroinferior de l'apòfisi transversa de l'atles. És un dels músculs profunds del coll. El seu nom pot generar confusió, ja que és l'únic múscul anomenat capitis (traduït literalment com a cap) que no està fix en el crani sinó en el coll.
Aquest múscul és responsable de la rotació del cap; actua en relació a l'atles i l'axis (articulació atlantoaxial). Es troba per sota del múscul semiespinós del cap i el trapezi que està en el límit inferior del triangle suboccipital del coll.

## Notes

* ↑ El múscul oblic major del cap és una sinonímia complementària. Vegeu TERMCAT, Centre de Terminologia. Diccionari d'anatomia. Barcelona: Fundació Barcelona, 1993. 435 p. (Diccionaris terminològics) ISBN 84-88169-06-X

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 29 gener 2014].
    Aquest article incorpora text de l'edició de l'Anatomia de Gray en domini públic.

## Imatges

* Posició del múscul oblic inferior del cap (en vermell).
* Es pot observar bé les insercions del múscul oblic inferior del cap.
* Relació del múscul oblic inferior del cap amb altres músculs.

## Enllaços externs

* LUC obci
* -1368719280 al GPnotebook
# Múscul longitudinal inferior de la llengua

El múscul longitudinal inferior de la llengua (musculus longitudinalis inferior linguae) o múscul lingual inferior, és un dels músculs intrínsecs de la llengua. És una banda muscular estreta situada a la superfície inferior de la llengua, entre els músculs genioglòs i hioglòs.
S'estén des de l'arrel fins a l'àpex de la llengua. Per la part del darrere, algunes de les seves fibres estan connectades amb el cos de l'os hioide. Per la part del davant, es barreja amb les fibres de la estiloglòs.
El moviment de material digestiu que circula a través del tracte gastrointestinal depèn de l'activitat coordinada de la musculatura longitudinal i llisa de l'intestí.

## Notes

* ↑ La denominació múscul longitudinal inferior de la llengua no apareix al Diccionari enciclopèdic de medicina que tan sols considera la de múscul lingual inferior. Al TERMCAT, d'acord amb la Terminologia Anatomica, tan sols considera la denominació múscul longitudinal inferior de la llengua. Vegeu FUNDACIÓ BARCELONA; TERMCAT, CENTRE DE TERMINOLOGIA. Diccionari d'anatomia. Barcelona: Fundació Barcelona, 1993. 435 p. (Diccionaris terminològics) ISBN 84-88169-06-X

## Referències

* 1 2 3 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 8 febrer 2014].
    Aquest article incorpora text de l'edició de l'Anatomia de Gray en domini públic.

## Vegeu també

* Múscul vertical de la llengua
* Múscul transvers de la llengua
* Múscul longitudinal superior de la llengua

## Enllaços externs

* LUC imot
* inferior+longitudinal+muscle+of+tongue al Diccionari d'eMedicine
* 93978704 al GPnotebook
# Nasdaq Composite

L'índex Nasdaq Composite és un índex borsari dels Estats Units que inclou tots els valors (tant nacionals com internacionals) que cotitzen al mercat Nasdaq, un total de més de 5000 empreses. L'índex va ser desenvolupat amb un nivell base 100 a data 5 de febrer de 1971.
Les empreses es ponderen pel criteri de capitalització. L'alta ponderació de valors tecnològics dins del mercat Nasdaq, ha fet aquest índex molt popular, encara que és més volàtil i especulatiu que el NYSE.
No s'ha de confondre amb l'índex Nasdaq 100, que inclou les cent majors empreses no financeres del mercat Nasdaq.
Funciona, com la resta de mercats dels Estats Units, des de les 9:30h fins a les 16:00, hora local (des de les 16:30 fins a les 22:00, hora catalana).

## Referències

* ↑ «Nasdaq Composite %» (en castellà). Economipedia, 16-11-2015.
# NLG

NLG té els següents significats:
* Next Level Games, empresa dedicada al desenvolupament de videojocs, amb seu a Vancouver (Canadà)
* NLG també és el codi ISO 4217 del florí neerlandès, moneda dels Països Baixos fins a l'adopció de l'euro
Viccionari
# NK Zagreb

L'NK Zagreb és un club de futbol croat de la ciutat de Zagreb.

## Història

El club va ser fundat el 1903 com a PNIŠK (Prvi Nogometni i Športski Klub, traduït, Primer Club de Futbol i Esports), essent un dels primers clubs fundats a Croàcia. Entre els jugadors més destacats de la història cal destacar Ivica Olić que portà el club a guanyar el campionat de l'any 2002, o Joško Popović

## Palmarès

* 1 Lliga croata de futbol: 2002.

## Enllaços externs

* NK Zagreb - Lloc web oficial (croat)
# Iñigo Arteaga Nieto

Iñigo Arteaga Nieto (Añorga, Sant Sebastià, 16 de desembre de 1972) és un exfutbolista basc, que ocupava la posició de porter.

## Trajectòria

Format al planter de la Reial Societat, hi militaria al filial donostiarra entre 1991 i 1995, sent el titular a les darreres campanyes. La temporada 95/96 puja al primer equip, però queda com a tercer porter per darrere d'Alberto i Olabe i no arriba a debutar a primera divisió.
En busca d'oportunitats, marxa al Racing de Ferrol, que llavors jugava a la Segona Divisió B. Amb els gallecs hi roman dues campanyes, en les quals va marcar un gol de porteria a porteria, davant del Moralo extremeny. L'estiu de 1998 marxa al Chaves, de la Segona Divisió portuguesa.
Retorna a la competició espanyola l'any 2000, per militar al Burgos CF. Amb els castellans assoleix la titularitat i pugen a la Segona Divisió, on tan sols hi disputa cinc partits, que suposen el seu debut a la categoria d'argent.
Finalment, el 2002 retorna al País Basc per militar al Real Unión de Irun, club al qual es retirarà el 2005. Després de penjar les botes, continua a l'equip irundarra com a entrenador de porters. El 2008 és fitxat pel Cadis CF per realitzar aquesta mateixa tasca al conjunt andalús.

## Enllaços externs

* Fitxa del jugador
# Fidra

Fidra (archaically Fidrey) és una illa deshabitada al Firth of Forth, a 4 km. nord-oest de North Berwick, a la costa est d'Escòcia.

## Referències

* ↑ Lewis, Samuel. «Faifley - Fifeshire». A Topographical, 1846. [Consulta: 18 juny 2008].

## Enllaços externs

* Imatges de Fidra Arxivat 2007-02-12 a Wayback Machine.
* Fidra Island light Arxivat 2006-01-01 a Wayback Machine.
# Duvall

* No s'ha de confondre amb Duval.
«Duvall» té aquests significats:
* Duvall (Washington), població dels Estats Units a l'estat de Washington
* Clea DuVall (Los Angeles, Califòrnia, 1977), actriu estatunidenca de cinema i televisió
* Robert Duvall (San Diego, Califòrnia, 1931), actor i director
# Parfait

Parfait (pronunciat AFI: [paʁ'fɛ]) és un mot francès que significa literalment "perfecte" i denomina una classe de darreries gelades inventades el 1894. Les postres són similars a la bomba gelada i sovint s'elabora en el mateix motlle. En la gastronomia nord-americana s'entén com una combinació de fruites i gelat que se sol servir en gots allargats i generalment disposada en capes clarament visibles.
El típic parfait està fet d'una base de pâte à bombe (preparació francesa consistent en rovells d'ou més almívar a 121 °C) i crema batuda a 3/4. Es pot saboritzar amb licors, cafè, xocolata, praliné, etc. La utilització de gelatina és opcional, i generalment s'evita. Si decideix d'usar-se la proporció és de l'1 %.
La versió nord-americana té crema batuda, gelat, pot portar gelatina, granola, nous, fruita fresca o de conserva i licor.

## Vegeu també

* Sorbet
* Granita

## Referències

* ↑ Jacki Passmore, (1987), «The book of ice creams & sorbets», Peguin books
* ↑ Davidson, Alan. The Oxford Companion to Food. Oxford: Oxford University press, 1999. ISBN 0-19-211579-9.
# Chrysichthys thysi

Chrysichthys thysi és una espècie de peix de la família dels claroteids i de l'ordre dels siluriformes.

## Morfologia

Els mascles poden assolir els 27 cm de llargària total.

## Distribució geogràfica

Es troba a Àfrica: Gabon.

## Referències

* ↑ uBio (anglès)
* ↑ Bleeker P. 1858. De visschen van den Indischen Archipel. Beschreven en toegelicht. Siluri. Acta Soc. Sci. Indo-Neerl. v. 4. i-xii + 1-370.
* 1 2 BioLib (anglès)
* 1 2 FishBase (anglès)

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916. ISBN 0-86622-131-X.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Risch, L.M., 2003. Claroteidae. p. 60-96 a C. Lévêque, D. Paugy i G.G. Teugels (eds.) Faune des poissons d'eaux douce et saumâtres de l'Afrique de l'Ouest, Vol. 2. Coll. Faune et Flore tropicales 40. Musée Royal de l'Afrique Centrale, Tervuren, Bèlgica, Museum National d'Histoire Naturalle, París, França i Institut de Recherche pour le Développement, París, França. 815 p.
* Risch, L. i E.J. Vreven 2007. Claroteinae. p. 607-629. A M.L.J. Stiassny, G.G. Teugels i C.D. Hopkins (eds.) The fresh and brackish water fishes of Lower Guinea, West-Central Africa. Vol. I. Collection Faune et Flore tropicales 42. Institut de Recherche pour le Développement, París, França, Muséum National d'Histoire Naturelle, París, França, i Musée Royal de l'Afrique Centrale, Tervuren, Bèlgica. 800 pp.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Torrent del Salamó

El torrent del Salamó és un torrent del terme municipal de Granera, al Moianès.
Està situat a la zona sud-oriental del terme. Es forma al costat de ponent de la masia del Salamó, a l'extrem nord-est del Bosc del Salamó, i davalla cap al nord-oest, fins que s'aboca en el torrent de l'Óssol just al costat de llevant de la masia de l'Óssol. Des del seu naixement, discorre pel nord del bosc esmentat, i ressegueix, de sud-est a nord-oest, paral·lel pel nord-est a la Serra de l'Óssol. Al nord-est deixa els contraforts de la Carena de les Illes, amb el Pla de les Falgueres. Poc després deixa al nord-est, i enlairada, la masia de Tantinyà. Finalment, s'aboca en el torrent de la Riera a llevant de la masia de l'Óssol i al nord-est de les de la Païssa i el Clapers.

## Enllaços externs

* El Torrent del Salamó en el seu entorn, a l'Institut Cartogràfic de Catalunya
# NK Trešnjevka Zagreb

El Nogometni Klub Trešnjevka o NK Trešnjevka Zagreb és un club de futbol croat de la ciutat de Zagreb.

## Història

El club va néixer el 1926 amb el nom Panonija i des de 1929 s'anomena Trešnjevka. Ascendí a la primera divisió iugoslava per primer cop el 1963, on jugà 3 temporades.

## Participacions en competicions europees

| Temporada | Torneig | Ronda | País | Club | Marcadors |
| 1963-64 | Copa de Fires | 1 | Portugal | Belenenses | 0-2, 1-2 |

## Referències

* ↑ «Yugoslavia - All Time Table». rsssf.com. [Consulta: 9 abril 2017].
* ↑ «Yugoslavia - All Tables». rsssf.com. [Consulta: 9 abril 2017].

## Enllaços externs

* Web oficial
# El Pescallunes

El Pescallunes és una obra d'art feta per Modest Cuixart el 1949 i que actualment forma part de la col·lecció permanent del MACBA, procedent del Fons d'Art de la Generalitat de Catalunya. Antiga Col·lecció Salvador Riera.

## Descripció

El Pescallunes és un quadre dividit en dues zones. A la superior hi apareix un paisatges d'atmosfera gòtica i espectral on alternen sinuosos contorns de muntanyes i cels saturats d'un color llis però força viu. La influència de Paul Klee hi resulta evident, mentre que el tractament lineal de les formes, sobretot als rostres i els objectes, recorda la tècnica emprada pels miniaturistes. A la part inferior es mostra un barquer que apunta un retrat situat a la riba, delimitada per contorns plens d'angles, donant suport al paral·lelisme amb les línies del vaixell, la fletxa que porta a proa i el turó costaner. Els colors que més predominen són el vermell i el blau, que amb el seu contrast accentuen l'ambientació onírica de la pintura.

## Anàlisi

Aquesta obra presenta alguns dels trets més típics de l'estil de Cuixart. D'aquesta manera, el rostre amb forma de cor de la figura femenina, tancat en una mena de capella, es presenta com una sublimació de l'amor mental, cap al qual adreça la seva única fletxa el personatge de la barca. Aquest sembla inspirat en Caront, de la mitologia grega, que acompanya (i segons alguns relats, pescava) les ànimes que havien passat l'Estígia o el riu de l'oblit.
L'obra és una mostra de la influència del Mar Mediterrani en l'obra de Cuixart.

## Exposicions rellevants

* 1996 - Ajuntament de Palafrugell.
* 2007 - 6 de març de 2007- 2 de juliol de 2007 - Fundació Francesc Godia
* 2007 - 7 de juliol al 4 de novembre - Fondation Maeght
* 2010 - 1 de juny 2010 al 31 d'octubre - Musée de Gajac
* 2012 - 31 de gener al 2 de setembre Museu Guggenheim Bilbao.

## Referències

* ↑ Número de registre 0344
* 1 2 «Col·lecció MACBA». MACBA, 2012. Arxivat de l'original el 2012-02-14. [Consulta: 3 agost 2012].
* ↑ Full de Sala. MACBA
* ↑ Presentació a Palafrugell d'un llibre de serigrafies de Modest Cuixart i poemes de Pilar Giró Arxivat 2016-03-03 a Wayback Machine.
* ↑ DOGC Parlament de Catalunya

## Bibliografia

* MACBA; Antònia M. Perelló Ferrer. Col·lecció MACBA. Itinerari. Museu d'Art Contemporani de Barcelona, 2002. ISBN 978-84-89771-00-0.
* Emmanuel Guigon, "Magicismo plástico", en Dau al Set, cat. expo., Barcelona, Museu d'Art Contemporani de Barcelona (MACBA), pág. 148
* Solomon R. Guggenheim Foundation, guía de educadores de la exposición Spanish Painting from El Greco to Picasso: Time, Truth, and History.
* Fominaya, Álvaro Rodríguez. Texto de pared de la exposición El espejo invertido. Bilbao, del 31 de enero al 2 de septiembre de 2012.

## Enllaços externs

* Fitxa de Dau al Set al web del MACBA Arxivat 2012-04-27 a Wayback Machine.
# Districte de Pristina

El Districte de Pristina és un districte de Kosovo, és també un dels majors i més poblats, a la seva àrea està localitzada la capital, el districte se situa a la zona centro-oriental de la província, limitant a l'est amb Sèrbia.

## Municipis

* Glogovac
* Kosovo Polje
* Lipljan
* Novo Brdo
* Obilic o Obilić
* Podijevo
* Pristina